Kombinácia liekov
Dobrý deň, 
môžem užívať súčasne Theraflu nachladnutie a chrípka horúci nápoj, Stoptusssin kvapky na suchý kašeľ a Strepsils plus sprej na bolesť hrdla? Na jazyku sa objavil mierny biely povlak a drobné vyrážky. Je to vedľajší účinok niektorého lieku, pripadne alergickáreakcia na sprej do hrdla?
Dobrý deň.
Ďakujeme za Vašu otázku.
Pri súčasnom užívaní lieku Stoptussin a Theraflu môže dôjsť k zvýšeniu účinku lieku Theraflu. Medzi vedľajšie účinky lieku Theraflu patria vredy s ústnej dutine a opuch jazyka. Z tohto dôvodu môžu mať Vaše príznaky súvis s užívanm lieku Theraflu. O výskyte akéhokoľvek vedľajšieho účinku je vždy potrebné upovedomiť ošetrujúceho lekára. Biely povlak môže byť spôsobený, okrem iného, taktiež horúčkou, dehydratáciou, zlou ústnou hygienou alebo dýchaním ústami . Vzhľadom však na to, že môže signalizovať aj iné pridružené ochorenie, odporúčam nechať si spomínané vyrážky a povlak na jazyku skontrolovať lekárom.
Prajem pekný zvyšok dňa.
S pozdravom
Mgr. Barbora Bičanovská